CELEX: 62020TN0735
Language: lt
Date: 2020-12-15 00:00:00
Title: Byla T-735/20: 2020 m. gruodžio 15 d. pareikštas ieškinys byloje Planistat Europe ir Charlot / Komisija

2021 2 15   
            
            
               LT
            
            
               Europos Sąjungos oficialusis leidinys
            
            
               C 53/49
            
         
      2020 m. gruodžio 15 d. pareikštas ieškinys byloje Planistat Europe ir Charlot / Komisija
      
      (Byla T-735/20)
      (2021/C 53/65)
      Proceso kalba: prancūzų
      
         Šalys
      
      
         Ieškovai: Planistat Europe (Paryžius, Prancūzija), Hervé-Patrick Charlot (Paryžius), atstovaujami advokato F. Martin Laprade
      
         Atsakovė: Europos Komisija
      
         Reikalavimai
      
      Ieškovai Bendrojo Teismo prašo:
      
                  —
               
               
                  konstatuoti, kad Europos Komisija užsitraukė deliktinę atsakomybę pagal SESV 340 straipsnio nuostatas:
                  
                              —
                           
                           
                              pakankamai aiškiai pažeisdama rūpestingumo ir gero administravimo principą,
                           
                        
                              —
                           
                           
                              pakankamai aiškiai pažeisdama teisę į gynybą,
                           
                        
                              —
                           
                           
                              pakankamai aiškiai pažeisdama konfidencialumo pareigą,
                           
                        
                              —
                           
                           
                              tuo padarydama turtinę ir (arba) neturtinę žalą bendrovei Planistat ir jos vadovui Hervé-Patrick Charlot;
                           
                        
            todėl
      
                  —
               
               
                  nurodyti Europos Komisijai sumokėti 150 000 EUR sumą neturtinei žalai, kurią patyrė Hervé-Patrick Charlot, atlyginti,
               
            
                  —
               
               
                  nurodyti Europos Komisijai sumokėti 11 600 000 EUR sumą turtinei žalai, kurią patyrė ieškovai, atlyginti,
               
            
                  —
               
               
                  priteisti iš Europos Komisijos visas bylinėjimosi išlaidas, patirtas bendrovės Planistat ir Hervé-Patrick Charlot.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas rūpestingumo pareigos ir teisės į gerą administravimą pažeidimu dėl Kovos su sukčiavimu tarnybos (OLAF), o paskui Europos Komisijos vykdyto ieškovų šmeižto; jų nekaltumą 2016 m. birželio 16 d. galutinai patvirtino Prancūzijos Cour de cassation (Kasacinis teismas). Šiuo klausimu ieškovai teigia, kad:
                  
                              —
                           
                           
                              Europos Sąjungos administracija neatsižvelgė į teisėtą ieškovų, kurie buvo nepagrįstai ir klaidingai apkaltinti baudžiamaisiais nusižengimais, interesą, todėl jų atžvilgiu neįvykdė rūpestingumo pareigos,
                           
                        
                              —
                           
                           
                              teisė į gerą administravimą neginčijamai apima kiekvieno asmens teisę į tai, kad jo nešmeižtų Sąjungos tarnautojai ir institucijos.
                           
                        
            
                  2.
               
               
                  Antrasis ieškinio pagrindas grindžiamas teisės į gerą administravimą, teisės į gynybą ir nekaltumo prezumpcijos principo pažeidimu dėl lengvabūdiškumo, kurį parodė OLAF šmeiždama ieškovus Prancūzijos institucijoms 2003 m. kovo 19 d. rašte. Šiuo klausimu ieškovai mano, kad:
                  
                              —
                           
                           
                              OLAF veikė skubotai ir pažeidė pareigą laikytis protingo termino, kai informaciją Prancūzijos institucijoms perdavė kitą dieną po to, kai buvo pradėtas išorinis tyrimas dėl ieškovų,
                           
                        
                              —
                           
                           
                              OLAF turėjo traktuoti ieškovus taip pat kaip ES pareigūnus ir palaukti papildomos informacijos tam, kad priimtų sprendimą geriau susipažinusi su aplinkybėmis,
                           
                        
                              —
                           
                           
                              OLAF turėjo imtis atsargumo priemonių ir iš anksto informuoti ieškovus, kad jie galėtų pateikti paaiškinimus laikantis rungimosi principo,
                           
                        
                              —
                           
                           
                              OLAF neturėjo naudoti kaltinančių formuluočių, kurios sudarė įspūdį, kad ieškovai kalti dėl Bendrijos lėšų „grobstymo“.
                           
                        
            
                  3.
               
               
                  Trečiasis ieškinio pagrindas grindžiamas asmens duomenų konfidencialumo pareigos pažeidimu, teisės į gerą administravimą ir nekaltumo prezumpcijos principo pažeidimu dėl OLAF 2003 m. kovo 19 d. šmeižikiško pareiškimo turinio „nutekinimo“. Šiuo klausimu ieškovai mano, kad:
                  
                              —
                           
                           
                              OLAF nesilaikė konfidencialumo pareigos, kurios ji turi laikytis vykdydama tyrimus,
                           
                        
                              —
                           
                           
                              OLAF pažeidė gero administravimo principą, kiek jis reiškia teisę į tai, kad bylas ji turi nagrinėti laikydamasi konfidencialumo,
                           
                        
                              —
                           
                           
                              OLAF pažeidė nekaltumo prezumpcijos principą, kai leido nutekinti informaciją, kuri buvo ieškovų šmeižto dalykas.
                           
                        
            
                  4.
               
               
                  Ketvirtasis ieškinio pagrindas grindžiamas teisės į gerą administravimą ir nekaltumo prezumpcijos principo pažeidimu dėl to, kad buvo pateiktas skundas įtraukiant civiline šalimi ir dėl 2003 m. liepos mėn. Europos Komisijos padaryto viešo pranešimo. Ieškovai teigia, kad:
                  
                              —
                           
                           
                              Komisija veikė skubotai, o tai nesuderinama su pareiga laikytis protingo termino,
                           
                        
                              —
                           
                           
                              Komisija turėjo palaukti OLAF tyrimo išvadų, kad geriau susipažinusi su aplinkybėmis galėtų priimti sprendimą dėl galimo skundo pateikimo įtraukiant civiline šalimi,
                           
                        
                              —
                           
                           
                              Komisija nebuvo nešališka ieškovų atžvilgiu, nes teikė pirmenybę savo finansiniams interesams, nors jiems nekilo rimtos grėsmės,
                           
                        
                              —
                           
                           
                              Komisija pažeidė nekaltumo prezumpcijos principą, kai paskelbė 2003 m. liepos 9 d. pranešimą spaudai.